सांवेर रोड के एक परिसर में बनी तीन फैक्टरियों में आग
सांवेर रोड स्थित दीपमाला ढाबे के पास एफ सेक्टर के एक ही परिसर में बनी तीन फैक्टरियों में शनिवार शाम आग लग गई। काफी मशक्कत के बाद भी देर रात तक काबू नहीं पाया जा सका। इस दौरान 80 टैंकर पानी डाला जा चुका था। दमकल अधिकारियों का कहना है फैक्टरी में अग्नि सुरक्षा उपकरण नहीं थे।
फायर ब्रिगेड के सब इंस्पेक्टर शिवनारायण शर्मा ने बताया शाम पौने 4 बजे अशोक अग्रवाल की बाबा प्लास्टिक नामक फैक्टरी में आग की सूचना मिली। यहां के कर्मचारी बुझाने के प्रयास करते तब तक आग ने परिसर में ही बनी एक और प्लास्टिक फैक्टरी व एक कपड़ा फैक्टरी को भी चपेट में ले लिया। धुएं का गुबार और ऊंची-ऊंची लपटें उठने से वहां अफरा-तफरी मच गई।
जेसीबी से दीवारें भी तोड़ी
दमकल जवानों मशक्कत के बाद परिसर की आग पर तो काबू पा लिया, मगर अंदर लगी आग बुझाने के जेसीबी से दीवारें तोड़ना पड़ी। प्लास्टिक और कपड़ा होने से आग रह-रहकर सुलगती रही। शर्मा ने बताया रात तक 70 टैंकर पानी डाला जा चुका था। कई हिस्से तोड़ने के लिए जेसीबी नहीं पहुंच पा रही थी। सब इंस्पेक्टर शर्मा ने बताया फैक्टरी में सुरक्षा के लिए एक भी अग्निशमन यंत्र नजर नहीं आया। अगर उपकरण होते तो आग इतना विकराल रूप नहीं ले पाती।
सांवेर रोड एफ सेक्टर में लगी आग को बुझाते दमकलकर्मी।
hin_Deva hin_Deva hin_Deva hin_Deva hin_Deva hin_Deva